ທ່ານ ໂມ​ດີ ກັບ​ ທ່ານ ສີ ຈັດ​ກອງ​ປະ​ຊຸມ​ສຸດຍອດ ແບບບໍ່​ເປັນ​ທາງ​ການ ໃນ ອ​ິນ​ເດຍ
ບັນ​ດາ​ເຈົ້າ​ໜ້າ​ທີ່ບໍ່​ໄດ້​ຢືນ​ຢັນ​ວ່າ ບັນ​ຫາ​ທີ່​ຫຍຸ້ງ​ຍາກ​ຂອງ​ແຄວ້ນ ແຄັ​ສ​ເມຍ ເຊິ່ງ​ແມ່ນພາ​ກ​ພື້ນ​ພູ​ເຂົາ ຮິ​ມະ​ໄລ ທີ່​ ອິ​ນ​ເດຍ ແລະ ປາ​ກິ​ສ​ຖານ ໄດ້​ອ້າງ​ເອົາ​ກຳ​ມະ​ສິດ​ເອົາ​ນັ້ນ,ຈະ​ແກ້​ໄຂ​ໄດ້​ໃນ​ການ​ເຈ​ລະ​ຈາຫຼືບໍ່.
ກອງປະຊຸມສຸດຍອດແບບບໍ່ເປັນທາງການ ລະຫວ່າງປະທານປະເທດ ຈີນ ທ່ານ ສີ ຈິ່ນ ຜິງ ກັບ ນາຍົກລັດຖະມົນຕີ ອິນເດຍ ທ່ານ ນາເຣັນດຣາ ໂມດີ ໄດ້ເລີ່ມຂຶ້ນຢ່າງງຽບໆ ໃນວັນສຸກທີ່ຜ່ານມາ ໃນຂະນະທີ່ຜູ້ນຳທັງສອງທ່ານໄດ້ຈັບມືກັນ ແລະ ໄດ້ໄປຢ້ຽມຢາມ ອານຸສາວະລີບູຮານສາມແຫ່ງໃນເມືອງ ມາລາລລາປູຣາມ, ເປັນເມືອງທີ່ຕັ້ງຢູ່ແຄມຊາຍ ຝັ່ງໃນພາກໃຕ້ຂອງ ອິນເດຍ ແຕ່ວຽກງານໃນການແກ້ໄຂຄວາມຕຶງຄຽດໃນສາຍພົວພັນຂອງເຂົາເຈົ້າ ຍ້ອນການຕັດ ສິນໃຈຂອງ ອິນເດຍ ທີ່ຈະຍົກເລີກການປົກຄອງຕົນເອງສ່ວນນຶ່ງໃນພາກພື້ນ ແຄັສເມຍ ທີ່ມີຄວາມຂັດແຍ້ງນັ້ນ ອາດຈະບໍ່ງ່າຍເມື່ອຜູ້ນຳທັງສອງທ່ານຈັດການເຈລະຈາທີ່ສຳຄັນ ຕື່ມອີກໃນວັນເສົາວານນີ້ ທ່ານ ສີ ໄດ້ເດີນທາງຮອດ ດ້ວຍການຕ້ອນຮັບຂອງການສະແດງຟ້ອນພື້ນເມືອງ ອິນ ເດຍ ສອງວັນຫຼັງຈາກໄດ້ເວົ້າວ່າ ທ່ານກຳລັງຕິດຕາມສະຖານະການໃນແຄວ້ນ ແຄັສ ເມຍ ຢ່າງໃກ້ຊິດ, ແລະ ໄດ້ກ່າວຢ້ຳເຖິງການໜູນຫຼັງທາງການທູດທີ່ແຂງແກ່ນສຳລັບ ຄູ່ແຂ່ງຂອງ ອິນເດຍ ຄືປະເທດ ປາກິນຖານ, ເຊິ່ງໄດ້ຄັດຄ້ານການປະຕິບັດການຂອງ ລັດຖະບານ ນິວ ເດລີ ໃນແຄວ້ນ ແຄັສເມຍ ກະຊວງການຕ່າງປະເທດຂອງ ອິນເດຍ ໄດ້ກ່າວຢ້ຳດ້ວຍການເວົ້າວ່າ ເຂົາເຈົ້າ “ບໍ່ສະໜັບສະໜູນໃຫ້ປະເທດອື່ນ ໃຫ້ຄຳເຫັນ ກ່ຽວກັບ ບັນຫາພາຍໃນປະເທດຂອງ ອິນເດຍ ” ບັນດາເຈົ້າໜ້າທີ່ບໍ່ໄດ້ຢືນຢັນວ່າ ບັນຫາທີ່ຫຍຸ້ງຍາກຂອງແຄວ້ນ ແຄັສເມຍ ເຊິ່ງແມ່ນ ພາກພື້ນພູເຂົາ ຮິມະໄລ ທີ່ ອິນເດຍ ແລະ ປາກິສຖານ ໄດ້ອ້າງເອົາກຳມະສິດເອົານັ້ນ, ຈະແກ້ໄຂໄດ້ໃນການເຈລະຈາຫຼືບໍ່ ຖ້າແກ້ໄຂໄດ້, ແນວໃດກໍຕາມ, ທ່ານ ໂມດີ ແມ່ນຄາດວ່າຈະຮຽກຮ້ອງໃຫ້ທ່ານ ສີ ຮັບຮູ້ ຕໍ່ບັນຫາຕ່າງໆຂອງ ອິນເດຍ ແລະ ໃຫ້ອະທິບາຍວ່າ ເປັນຫຍັງລັດຖະບານຂອງທ່ານ ຈຶ່ງຕັດສິນໃຈທີ່ຈະຖອນການປົກຄອງຕົນເອງຂອງແຄວ້ນ ແຄັສເມຍ, ອີງຕາມການກ່າວ ຂອງບັນດາເຈົ້າໜ້າທີ່ ອິນເດຍ ຫຼາຍຊົ່ວໂມງກ່ອນທ່ານ ສີ ໄດ້ເດີນທາງຮອດ ອິນເດຍ ນັ້ນ, ຕຳຫຼວດໄດ້ຈັບກຸ່ມນັກ ເຄື່ອນໄຫວຊາວ ຕິເບດ ສິບກວ່າຄົນ ຜູ້ທີ່ໄດ້ວາງແຜນທີ່ຈະປະທ້ວງການຢ້ຽມຢາມຂອງ ຜູ້ນຳ ຈີນ ນັ້ນ ຜູ້ທີ່ຖືກຄວບຄຸມຕົວດັ່ງກ່າວລວມມີຜູ້ນຳຂອງສະພາຊາວໜຸ່ມ ຕາລີບານ, ທ້າວ ກອນໂປ ດອນດຸບ, ຜູ້ທີ່ໄດ້ຮ້ອງວ່າ, “ພວກເຮົາຢາກໄດ້ເສລີພາບ” ໃນຂະນະທີ່ ລາວຖືກນຳຕົວໜີໄປ